
   17.
Par zemes vienību ar kadastra apzīmējumiem 74940121681, 74940121682 un 74940121683 Ikšķilē, Ogres nov., nepieciešamību sabiedrības vajadzībām

Ogres novada Ikšķiles pilsētas un Tīnūžu pagasta pārvalde (turpmāk – Pārvalde) ierosina atsavināt zemes vienību, kadastra apzīmējums 7494 012 1681, Ikšķilē, Ogres nov., platība 2083 m2, tā daļēji atrodas zem Ogres novada pašvaldībai (turpmāk – Pašvaldība) piekritīgās inženierbūves, kadastra apzīmējums 7405 001 0161 001 - Irbenāju iela, kā arī zemes vienības, kadastra apzīmējums 7494 012 1682, platība 64 m2 un zemes vienības, kadastra apzīmējums 7494 012 1683, platība 120 m2, kuras piegulst Pašvaldībai piederošajai zemes vienībai, kadastra apzīmējums 7494 015 0755, uz kuras atrodas Pašvaldībai piekrītošās inženierbūves, kadastra apzīmējums 7405 001 0495 001 - Kārklu iela, daļas.
Minētās zemes vienības atrodas Irbenāju un Kārklu ielas sarkanajās līnijās. 
Zemes vienības, kadastra apzīmējumi: 7494 012 1681; 7494 012 1682; 7494 012 1683 (turpmāk – Zemes vienības), atrodas nekustamā īpašuma ar nosaukumu “Liepas”, kadastra numurs 7494 012 1098, Ikšķile, Ogres nov., sastāvā, un īpašuma tiesības uz nekustamo īpašumu ir nostiprinātas Zemgales rajona tiesas Tīnūžu pagasta zemesgrāmatas nodalījumā Nr. 1435 [Vārds Uzvārds], personas kods [personas kods] (turpmāk – Īpašnieks). 
Pašvaldībā 2026. gada 28. augustā ar iesniegumu “Par nekustamā īpašuma atsavināšanas procesa uzsākšanu” (reģistrācijas Nr. 2-4.2/2650) un 2026. gada 23. septembra iesniegumu “Par nekustamā īpašuma atsavināšanas procesa uzsākšanu” (reģistrācijas Nr. 2-4.2/2917) vērsās arī Zemes vienību Īpašnieks, izsakot lūgumu Pašvaldībai uzsākt Zemes vienību atsavināšanas procesu, ņemot vērā, ka tās atrodas ielas sarkanajās līnijās un nav izmantojamas citiem mērķiem. 
Atbilstoši Administratīvo teritoriju un apdzīvoto vietu likuma Pārejas noteikumu 6. punktam, ar 2021. gada 1. jūlijā notikušo jaunievēlētās Ogres novada pašvaldības domes pirmo sēdi Pašvaldība ir attiecīgajā novadā iekļauto pašvaldību, tostarp Ikšķiles novada pašvaldības, institūciju, finanšu, mantas, tiesību un saistību pārņēmēja.
Saskaņā ar Ikšķiles novada pašvaldības Būvvaldes 2020. gada 7. augustā izdotajiem Zemes ierīcības projekta izstrādes nosacījumiem Nr. 5-18/21-2020 par nekustamā īpašuma Irbenāju iela 8, Ikšķilē, Ikšķiles novads, kadastra numurs 7494 012 1098 sastāvā esošās zemes vienības ar kadastra apzīmējumu 7494 012 1098 sadali, kā viens no papildu nosacījumiem projekta izstrādei, atbilstoši Īpašnieka iesniegumam pievienotajam grafiskajam pielikumam bija noteikts, ka teritorija Irbenāju ielas sarkanajās līnijās projektējama kā jaunizveidojama zemes vienība. 
Savukārt Ikšķiles novada pašvaldības dome 2021. gada 28. aprīlī pieņēma lēmumu “Par zemes ierīcības projekta “Irbenāju iela 8, Ikšķile, Ikšķiles novads ar kadastra apzīmējumu 7494 012 1098” apstiprināšanu” (prot. Nr. 9/2021 10/96), tajā skaitā projektējamām Zemes vienībām (kadastra apzīmējumi: 7494 012 1681; 7494 012 1682; 7494 012 1683), kuras iekļaujamas nekustamā īpašuma, kadastra numurs 7494 012 1098 sastāvā, nosakot Zemes vienībām lietošanas mērķi - zeme dzelzceļa infrastruktūras zemes nodalījuma joslā un ceļu zemes nodalījuma joslā (kods - 1101).
Zemes vienības atsavināmas sabiedrības vajadzībām, ņemot vērā, ka tās visā platībā atrodas Irbenāju ielas, Ikšķilē un Kārklu ielas, Ikšķilē sarkanajās līnijās, līdz ar to tās nepieciešamas Pašvaldības funkciju nodrošināšanai inženierbūvju un inženierkomunikāciju uzturēšanai un izbūvei.
Aizsargjoslu likuma 1. panta 13. punkts noteic, ka sarkanā līnija ir līnija, kas norobežo ielas vai piebrauktuves (arī inženierkomunikāciju koridoru) izbūvei nepieciešamo teritoriju, kurā nekustamā īpašuma lietošanas tiesības aprobežotas saskaņā ar normatīvajiem aktiem, no apbūvējamās vai citādā veidā izmantojamās teritorijas un ko pilsētās un ciemos nosaka vietējā pašvaldība normatīvajos aktos noteiktajā kārtībā. 
Pašvaldību likuma 4. panta pirmās daļas 3. punktā noteikta pašvaldības autonomā funkcija - gādāt par pašvaldības īpašumā esošo ceļu būvniecību, uzturēšanu un pārvaldību.
Pašvaldību likuma 73. panta ceturtā daļa noteic, Pašvaldībai ir tiesības iegūt un atsavināt kustamo un nekustamo īpašumu, kā arī veikt citas privāttiesiskas darbības, ievērojot likumā noteikto par rīcību ar publiskas personas finanšu līdzekļiem un mantu, savukārt likuma 10. panta pirmās daļas 16. punkts noteic, ka tikai domes kompetencē ir lemt par pašvaldības nekustamā īpašuma atsavināšanu un apgrūtināšanu, kā arī par nekustamā īpašuma iegūšanu.
[bookmark: _Hlk519069750]Sabiedrības vajadzībām nepieciešamā nekustamā īpašuma atsavināšanas likuma 2. pants noteic, ka nekustamo īpašumu atsavina valsts aizsardzības, vides aizsardzības, veselības aizsardzības vai sociālās nodrošināšanas vajadzībām, sabiedrībai nepieciešamu kultūras, izglītības un sporta objektu, inženierbūvju un inženierkomunikāciju būvniecībai vai transporta infrastruktūras attīstībai, kā arī citu sabiedrības vajadzību nodrošināšanai, ja šis mērķis nav sasniedzams ar citiem līdzekļiem, savukārt 4. pants noteic, ka nekustamā īpašuma atsavināšana sabiedrības vajadzībām notiek, vienojoties par labprātīgu nekustamā īpašuma atsavināšanu vai atsavinot to piespiedu kārtā uz atsevišķa likuma pamata. Iepriekš minētā likuma 8. panta pirmā daļa noteic, ka pēc tam, kad pašvaldība pieņēmusi konceptuālu lēmumu par sabiedrības vajadzību nodrošināšanai nepieciešama projekta īstenošanu, institūcija uzsāk attiecīgā projekta īstenošanai nepieciešamo nekustamo īpašumu apzināšanu un nosaka atlīdzību par atsavināmajiem nekustamajiem īpašumiem. 
Zemes pārvaldības likuma 8. panta septītajā daļā noteikts, ka pašvaldība atbilstoši budžeta iespējām vienojas ar zemes īpašnieku par zemes zem ceļa vai ielas atsavināšanu un atsavina to saskaņā ar normatīvajiem aktiem par sabiedrības vajadzībām nepieciešamā nekustamā īpašuma atsavināšanu.
Pamatojoties uz Sabiedrības vajadzībām nepieciešamā nekustamā īpašuma atsavināšanas likuma 2. un 3. pantu un Pašvaldību likuma 4. panta pirmās daļas 3. punktu, 10. panta pirmās daļas 16. punktu, 73. panta ceturto daļu, 

balsojot: ar 16 balsīm "Par" (Andris Krauja, Artūrs Mangulis, Atvars Lakstīgala, Dace Kļaviņa, Dace Veiliņa, Dzirkstīte Žindiga, Gints Sīviņš, Ilmārs Zemnieks, Jānis Iklāvs, Kārlis Ansons, Mariss Martinsons, Matīss Mežaks, Pāvels Kotāns, Rūdolfs Kudļa, Sarmīte Ozoliņa, Uldis Skudra), "Pret" – nav, "Atturas" – nav, "Nepiedalās" – nav,

1. Noteikt, ka sabiedrības vajadzībām - Pašvaldību likuma 4. panta pirmās daļas 3. punktā noteiktās pašvaldības autonomās funkcijas (gādāt par pašvaldības īpašumā esošo ceļu būvniecību, uzturēšanu un pārvaldību) nodrošināšanai, nepieciešams atsavināt  nekustamā īpašuma ar nosaukumu “Liepas”, kadastra numurs 7494 012 1098, Ikšķile, Ogres nov., sastāvā esošās zemes vienības, kadastra apzīmējumi: 7494 012 1681, platība 2083 m2; 7494 012 1682, platība 64 m2; 7494 012 1683, platība 120 m2 (turpmāk – Zemes vienības). 
2. Uzdot Ogres novada pašvaldības maksas pakalpojumu izcenojumu aprēķinu un atlīdzības noteikšanas komisijai uzsākt Zemes vienību atsavināšanas procesu atbilstoši normatīvajos aktos noteiktajai kārtībai.
3. Kontroli par lēmuma izpildi uzdot Ogres novada pašvaldības izpilddirektoram.


(Sēdes vadītāja,
domes priekšsēdētāja A. Kraujas paraksts)

